CELEX: C2005/257/25
Language: fi
Date: 2005-10-15 00:00:00
Title: Asia T-296/05: Luigi Marcuccion 28.7.2005 Euroopan yhteisöjen komissiota vastaan nostama kanne

15.10.2005   
            
            
               FI
            
            
               Euroopan unionin virallinen lehti
            
            
               C 257/13
            
         Luigi Marcuccion 28.7.2005 Euroopan yhteisöjen komissiota vastaan nostama kanne
   (Asia T-296/05)
   (2005/C 257/25)
   Oikeudenkäyntikieli: italia
   Asianosaiset:
   
      Kantaja: Luigi Marcuccio (Trifase, Italia), edustajanaan: asianajaja Alessandro Distante.
   
      Vastaaja: Euroopan yhteisöjen komissio
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa päätöksen, jolla hylättiin kantajan EY:n yhteiselle sairausvakuutusjärjestelmälle tekemä korvaushakemus
            
         
               —
            
            
               velvoittaa vastaajan korvaamaan kantajalle täydennyksenä 100-prosenttiseen korvaukseen asti hänelle aiheutuneista sairauskuluista, joiden korvaamista hän on vaatinut yhteiseltä sairausvakuutusjärjestelmältä 4.1.2002–19.5.2004, hänelle sairauskulukorvauksina jo suoritetun määrän ja 100-prosenttisen sairauskulukorvauksen välisen erotuksen, eli 2 572,32 euroa, tai ensimmäisen oikeusasteen tuomioistuimen sopivaksi katsoman määrän;
            
         
               —
            
            
               velvoittaa vastaajan suorittamaan kantajalle 10 prosentin suuruista korkoa;
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä olevan asian kantaja on riitauttanut vastaajan päätöksen, jolla se hylkäsi kantajan hakemuksen sairaskulujen 100-prosenttisesta korvaamisesta.
   Kantaja vetoaa vaatimustensa tueksi henkilöstösääntöjen 72 artiklaan samoin kuin huolenpitovelvoitteeseen ja hyvän hallinnon periaatteeseen, perustelujen täydelliseen puuttumiseen ja ilmeiseen arviointivirheeseen.